Národná rada Slovenskej republiky

## **V. volebné obdobie**

 Číslo: CRD-1711/2011

**358a**

# **S p o l o č n á s p r á v a**

výborov Národnej rady Slovenskej republiky o výsledku prerokovania návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 528/2008 Z. z. o pomoci a podpore poskytovanej z fondov Európskej únie v znení neskorších predpisov (tlač **358**) v druhom čítaní

 Výbor Národnej rady Slovenskej republiky pre hospodárstvo, výstavbu a dopravu ako gestorský výbor k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 528/2008 Z. z. o pomoci a podpore poskytovanej z fondov Európskej únie v znení neskorších predpisov (tlač **358**) (ďalej len „gestorský výbor“) podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov (ďalej len „rokovací poriadok“) spoločnú správu výborov Národnej rady Slovenskej republiky.

**I.**

Národná rada Slovenskej republiky uznesením z 2. júna 2011 č. 495 pridelila predmetný návrh zákona na prerokovanie týmto výborom:

 Ústavnoprávnemu výboru Národnej rady Slovenskej republiky

 Výboru Národnej rady Slovenskej republiky pre financie a rozpočet

Výboru Národnej rady Slovenskej republiky pre hospodárstvo, výstavbu a dopravu a

Výboru Národnej rady Slovenskej republiky pre vzdelávanie, vedu, mládež a šport.

Výbory prerokovali návrh zákona v lehote určenej uznesením Národnej rady Slovenskej republiky.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 rokovacieho poriadku).

**III.**

Návrh zákonaodporúčali Národnej rade Slovenskej republiky schváliť:

* Ústavnoprávny výbor Národnej rady Slovenskej republiky uznesením z 15. júna 2011 č. 233.
* Výbor Národnej rady Slovenskej republiky pre financie a rozpočet uznesením zo 14. júna 2011 č. 187.
* Výbor Národnej rady Slovenskej republiky pre hospodárstvo, výstavbu a dopravu uznesením zo 16. júna 2011 č. 150.
* Výbor Národnej rady Slovenskej republiky pre vzdelávanie, vedu, mládež a šport;

uznesením zo 16. júna 2011 č. 73

**IV.**

Z uznesení výborov Národnej rady Slovenskej republiky pod bodom III tejto správy vyplývajú nasledovné pozmeňujúce a doplňujúce návrhy:

1. V 1. bode sa za slovo „všetkých“ vkladá slovo „gramatických“ a za slovo „príslušnom“ sa vkladá slovo „gramatickom“.

Ide o legislatívno-technickú úpravu.

**Ústavnoprávny výbor** **NR SR**

**Výbor NR SR pre financie a rozpočet**

**Výbor NR SR pre hospodárstvo, výstavbu a dopravu**

**Výbor NR SR pre vzdelávanie, vedu, mládež a šport**

***Gestorský výbor odporúča schváliť***

1. V 6. bode v § 14 ods. 3 znie:

„(3) Riadiaci orgán zriaďuje výberovú komisiu ako svoj nezávislý poradný orgán v konaní o žiadosti okrem prípadov, ak je žiadosti možné priradiť bodové hodnotenie na základe objektívne overiteľných kritérií. Podrobnosti o zložení, rozhodovaní komisie, organizácie práce a postupe komisie pri vyhodnocovaní žiadostí upravia štatút a rokovací poriadok, ktoré schvaľuje riadiaci orgán.“.

Akceptuje sa pripomienka Odboru legislatívy Kancelárie Národnej rady Slovenskej republiky, ktorou sa terminologicky zjednocuje splnomocňovacie ustanovenie na vydanie štatútu a rokovacieho poriadku pre výberovú komisiu tak, ako je upravené v bode 11 návrhu zákona.

**Výbor NR SR pre vzdelávanie, vedu, mládež a šport**

***Gestorský výbor odporúča schváliť***

1. V 7. bode v § 33 ods.1 sa za písm. e) vkladá nové písm. f), ktoré znie:

„f) informáciu o tom, v ktorých prípadoch rozhodol riadiaci orgán o schválení žiadosti inak, ako navrhla komisia zriadená pre vyhodnocovanie žiadostí a zdôvodnenie tohto rozhodnutia.“.

Akceptuje sa pripomienka Legislatívnej rady vlády Slovenskej republiky a navrhuje sa zverejňovanie prípadov, v ktorých sa rozhodlo o schválení alebo neschválení žiadosti kontradiktórne k vyhodnoteniu žiadostí komisiou.

**Výbor NR SR pre vzdelávanie, vedu, mládež a šport**

***Gestorský výbor odporúča schváliť***

1. V 8. bode v § 33 ods. 2 sa za písm. d) vkladá nové písm. e), ktoré znie:

„e) informáciu o tom, v ktorých prípadoch rozhodol riadiaci orgán o neschválení žiadosti inak, ako navrhla komisia zriadená pre vyhodnocovanie žiadostí a zdôvodnenie tohto rozhodnutia.“.

Akceptuje sa pripomienka Legislatívnej rady vlády Slovenskej republiky a navrhuje sa zverejňovanie prípadov, v ktorých sa rozhodlo o schválení alebo neschválení žiadosti kontradiktórne k vyhodnoteniu žiadostí komisiou.

**Výbor NR SR pre vzdelávanie, vedu, mládež a šport**

***Gestorský výbor odporúča schváliť***

1. V 11. bode v § 37 ods. 4 sa vypúšťa posledná veta.

Vypustenie sa navrhuje z dôvodu duplicity vzhľadom k prvej vete odseku 4.

**Výbor NR SR pre vzdelávanie, vedu, mládež a šport**

***Gestorský výbor odporúča schváliť***

1. V 12. bode sa vypúšťa posledná veta.

Vypustenie sa navrhuje z dôvodu duplicity; obsahovo totožné ustanovenie je obsiahnuté v prvej vete.

**Ústavnoprávny výbor** **NR SR**

**Výbor NR SR pre financie a rozpočet**

**Výbor NR SR pre hospodárstvo, výstavbu a dopravu**

**Výbor NR SR pre vzdelávanie, vedu, mládež a šport**

***Gestorský výbor odporúča neschváliť***

Gestorský výbor odporúča hlasovať o pozmeňujúcich a doplňujúcich návrhoch nasledovne:

**o bodoch 1 až 5** hlasovať spoločne s odporúčaním **s c h v á l i ť**

**o bode 6** hlasovať s odporúčaním **n e s ch v á l i ť .**

**V.**

Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona

**odporúča Národnej rade Slovenskej republiky**

návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 528/2008 Z. z. o pomoci a podpore poskytovanej z fondov Európskej únie v znení neskorších predpisov

**s c h v á l i ť v** znení schválených pozmeňujúcich návrhov uvedených v tejto správe**.**

 Spoločná správa výborov Národnej rady Slovenskej republiky o výsledku prerokovania návrhu zákona v druhom čítaní bola schválená uznesením z 23. júna 2011 č. 149.

Týmto uznesením výbor zároveň poveril spravodajcu predložiť návrhy podľa §  81 ods. 2, § 83 ods. 4, § 84 ods. 2 a § 86 rokovacieho poriadku Národnej rady Slovenskej republiky.

Bratislava 23. júna 2011

Stanislav **J a n i š**, v.r.

predseda Výboru NR SR pre

hospodárstvo, výstavbu a dopravu